Կլորաջուլհակային հաստոց

Կլորաջուլհակային հաստոց, ջուլհակային հաստոց, որում մի քանի մաքոք միաժամանակ շարժվում են շրջանագծով, միջնաթելերն անցկացնելով հենքաթելերի երախ գոյացնող բաժանմունքների մեջ։ Յուրաքանչյուր հաջորդ մաքոքը խտացնում է նախորդ մաքոքով անցած և հենքաթելերով միահյուսված միջնաթելերը։ Կլորաջուլհակային հաստոցը կիրառվում է փողրակների, պարկերի արտադրությունում։ Կան մաքոքների էլեկտրամագնիսական մղումով կլորաջուլհակային հաստոցներ՝ վուշե գործվածքների արտադրության համար։

Տեքստիլ արդյունաբերություն
Հաստոցներ